Ez egy almamustra emlékeztető ízű folyadék. Hatóanyagok: tejsav, szénsav, 1-5% alkohol. Gyógyhatása: A kefirhez, joghurthoz és kombuchához hasonlóan emésztésjavító hatású, egészségmegőrzésre, betegségek megelőzésére alkalmas tejsavtartalmú gyógyital. Veszélye: túl sok mazsolát adagolva alkoholtartalma 5% fölé is emelkedhet! Készítése: 1 kg szeletelt, száraz rozskenyeret pirítsunk meg sütőben. Tegyük egy nagy lábasba és öntsük le 8 l lobogó forró vízzel. Kézmelegre hűlve adjuk hozzá a kovászt, pihentessük 12 órán át. Csavaros üvegekbe tegyünk pár szem mazsolát és szűrjük rá a folyadékot. a mazsola mennyiségével szabályozhatjuk az alkoholtartalmat. A lezárt üvegeket pincében, hűvös éléskamrában 3-4 hétig tároljuk, ezután fogyasztható.